ശൂന്യാകാശത്തിലെത്തി ഭൂമിയെ ആക്രമിക്കുന്ന ചൈനയുടെ ഹൈപ്പര്സോണിക് ന്യുക്ലിയര് പവേര്ഡ് മിസൈല് രണ്ടാമതും പരീക്ഷിച്ചു പകരം നില്ക്കാന് അമേരിക്ക നടത്തിയ നീക്കം പരാജയപ്പെട്ടു ചൈനയ്ക്ക് പിന്നില് അമേരിക്ക പ്രതിരോധത്തില് വീണുപോകുമോ ? ലോ ക പൊലീസെന്നും സാമ്രാജ്യത്വവാദികളെന്നുമൊക്കെ അമേരിക്കയെ വിളിക്കാറുണ്ടെങ്കിലും, അവിടെ നിലനില്ക്കുന്ന ശക്തമായ ജനാധിപത്യ സംവിധാനം എപ്പോഴും കൈവിട്ടുള്ള കളികളില് നിന്നും അമേരിക്കയെ പിന്തിരിപ്പിച്ചിരുന്നു. എന്നാല്, ചൈനയുടെ കാര്യം അങ്ങനെയല്ല. ഭരണകൂടത്തിന് സര്വ്വാധിപത്യമുള്ള ചൈനയില് ജനാധിപത്യത്തിനും ജനങ്ങളുട ശബ്ദത്തിനും പുല്ലുവിലയാണ്. പോരാത്തതിന് ഇപ്പോള് ചൈനീസ് കമ്മ്യുണിസ്റ്റ് പാര്ട്ടിയേയും ഭരണ സംവിധാനങ്ങളേയും പൂര്ണ്ണമായും ചൊല്പ്പടിയിലാക്കി തികഞ്ഞ ഏകാധിപതിയായിരിക്കുകയാണ് ഷീ ജിന്പിങ്. ഈ സാഹചര്യത്തിലാണ് അമേരിക്കന് സൈന്യത്തിന്റെ പുതിയ ഹൈപ്പര്സോണിക് മിസൈല് സിസ്റ്റം പരീക്ഷിക്കുന്നത് നീട്ടിവെച്ചു എന്ന വാര്ത്തയെ ആശങ്കയോടെ ലോകം കാണുന്നത്. റോക്കറ്റിനു സംഭവിച്ച ചില സാങ്കേതിക തകരാറുകളാണ് പരീക്ഷണം നിര്ത്തിവയ്ക്കാന് ഇടയാക്കിയത് എന്നാണ് റോയിറ്റേഴ്സ് റിപ്പോര്ട്ട് ചെയ്തത്. ഹൈപ്പര്സോണിക് ഗ്ലൈഡ് ബോഡി ഘടിപ്പിച്ച ബൂസ്റ്റര് റോക്കറ്റ്, അലാസ്കയില് നടന്ന പരീക്ഷണത്തില് പരാജയപ്പെട്ടു എന്ന് എ ബി സി ന്യുസും റിപ്പോര്ട്ട് ചെയ്യുന്നു.അമേരിക്കന് നാവിക സേനയും കരസേനയും സംയുക്തമായി നടത്തുന്ന ഡാര്ക്ക് ഈഗിള് എന്ന പദ്ധതിയുടെ ഭാഗമാണ് പരാജയപ്പെട്ട ഈ പരീക്ഷണം. ഹൈപ്പര്സോണിക് മിസൈല് കംപോണന്റ് പ്രോട്ടോടൈപ്പുകള് വിജയകരമായി വെര്ജീനിയയില് പരീക്ഷിച്ചു എന്ന് പെന്റഗണ് പ്രഖ്യാപിച്ചതിനു തൊട്ടുപുറകെയാണ് ഈ പരാജയ വാര്ത്ത എത്തുന്നത്. അതേസമയം, ഭൂമിയേ വലംവെച്ച് ശൂന്യാകാശത്തിലെത്തി അവിടെനിന്നും ഭൂമിയിലെ ലക്ഷ്യം ആക്രമിക്കാന് കഴിവുള്ള ചൈനയുടെ സൂപ്പര്സോണിക് ആണവ മിസൈല് രണ്ടാമതും വിജയകരമായി പരീക്ഷണം പൂര്ത്തിയാക്കിയതായി ചൈന അറിയിച്ചു. ഓഗസ്റ്റ് 13 നാണ് രണ്ടാമത്തെ പരീക്ഷണം നടന്നത് എന്നാണ് അറിയാന് കഴിയുന്നത്. ഹൈപ്പര്സോണിക് ഗ്ലൈഡ് വെഹിക്കിള് ഒരു ലോംഗ് മാര്ച്ച് റോക്കറ്റില് ഘടിപ്പിച്ച് ബഹിരാകാശത്തേക്ക് തൊടുത്തുവിടുന്ന ഈ സാങ്കേതിക വിദ്യ അക്ഷരാര്ത്ഥത്തില് തന്നെ അമേരിക്കയെ ഞെട്ടിച്ചിരിക്കുകയാണ്. പ്രത്യേകിച്ച് ഇത് അറിയപ്പെടുന്ന ഭൗതികശാസ്ത്ര നിയമങ്ങളെയൊക്കെ നിരാകരിക്കുന്ന ഒരു സാങ്കേതിക വിദ്യയായതിനാല്. ഇതിലും മെച്ചപ്പെട്ട ഒരു ആയുധം ഇന്നുവരെ അമേരിക്കയ്ക്ക് സ്വന്തമാക്കാന് ആയിട്ടുമില്ല. അതേസമയം ഒരു സിവിലിയന് സ്പേസ്ക്രാഫ്റ്റ് പരീക്ഷിച്ചു എന്നുമാത്രമാണ് ചൈന ഔദ്യോഗികമായി അവകാശപ്പെടുന്നത്. എന്നാല്, ഇതിന് അണവായുധങ്ങള് വഹിക്കാനുള്ള കഴിവുണ്ടെന്നാണ് വിദഗ്ദരുടെ മതം. Stories you may Like